પણ આને કારણે કંઈ ફિલ્મ સારી બની જતી નથી. તદ્દન કંગાળ સ્ક્રીનપ્લે ધરાવતી આ તથાકથિત મેગા બજેટવાળી ફિલ્મની વાર્તા પાંખી છે જેને ચ્યુઇંગમની જેમ ચાવી ચાવીને લંબાવવામાં આવી છે. દીપિકા પદુકોણ અને શાહિદ કપૂરે અગાઉ કેટલીક ફિલ્મોમાં સારો અભિનય કર્યો છે, પણ અહીં મહાન દિગ્દર્શક સંજય લીલાએ એમની પાસે બિલકુલ એક્સપ્રેશનલેસ, લાકડાના પાટિયા પર જેટલા ભાવ જોવા મળે એટલા ભાવવાળો અભિનય કરાવ્યો છે. રણવીર સિંહ એની અગાઉની કેટલીક ફિલ્મોમાં જે રીતે ઓવર ધ ટોપ એક્ટિંગ કરી ચૂક્યો છે એ જ અભિનયના વાનરવેડા એની પાસે કરાવવામાં આવ્યા છે. ઇનફેક્ટ એની પાસે તો એક વાનર નૃત્ય પણ કરાવવામાં આવ્યું છે – ખાલીપીલી કે ખલીબલી કંઈક એવા શબ્દો છે એમાં!